tomron87/hebrew-wikipedia-sentences-corpus huggingface dataset:
באופטיקה קונבולוציה מתארת תופעות עקיפה.
לפי עקרון הויגנס, כל נקודה במיפתח אופטי משמשת כמקור חדש, ולכן ניתן למדל את המערכת כמערכת ומיפתח בנפרד, ולבצע קונבולוציה ביניהם.
למשל קונבולוציה של תמונה עם פונקציית הטשטוש של עדשת מצלמה.
בהסתברות, פונקציית צפיפות ההסתברות של סכום של שני משתנים מקריים בלתי תלויים היא קונבולוציה בין פונקציות צפיפות ההסתברות של כל אחד מהם.
בסטטיסטיקה, ממוצע נע משוקלל הוא קונבולוציה בין סדרת נתונים לבין פונקציית משקל.
בנוסף, הקונבולוציה בין שתי פונקציות משמשת כמדד למתאם ההדדי ביניהן.
בלמידת מכונה, פעולת הקונבולוציה משמשת רשתות נוירונים עמוקות המבצעות ראייה ממוחשבת.
קונאן הברברי (קרוי גם קונאן הקימרי, על שם מולדתו קימריה) הוא דמות ספרותית, פרי עטו של סופר הפנטזיה האמריקני רוברט ארווין הווארד.
דמותו מייצגת תת-סוגה בספרות הפנטזיה שנקראת חרבות וכשפים (Sword And Sorcery) ומוכרת גם כפנטזיה הרואית.
תת-הסוגה הזו נוצרה עם פרסומם של סיפוריו הקצרים של האוורד בהם הופיע קונאן.
דמותו של קונאן התהוותה בשנות השלושים של המאה העשרים ויצאה לאור לראשונה ב-1932 במסגרת סיפור קצר שנכתב על ידי הווארד ופורסם במגזין הפאלפ (מגזין הנמכר באופן המוני ובמחיר זול) Weird Tales, שהוקדש לספרות מדע בדיוני ופנטזיה.
דמותו של קונאן הברברי הפכה לדמות אייקונית בתרבות הפופולרית, ובמשך השנים זכה קונאן לאין-ספור מחוות, בין אם אלו משחקי מחשב ומשחקי וידאו או מחוות אומנותיות - הן בתחום הקולנוע והן בנובלות ובחוברות קומיקס.
רבים מכירים את דמותו של קונאן בעקבות הסרט המפורסם שנשא את שמו ויצא ב-1982, בו כיכב ארנולד שוורצנגר כקונאן הברברי שזכה לשבחים ואף הצליח בקופות.
קונאן הברברי נוצר על ידי רוברט ארווין הווארד והיה יורשו האומנותי של דמות אחרת שיצר הווארד מוקדם יותר, דמות שנקראה קאל האטלנטי.
הווארד חיפש במשך חודשים השראה לדמות עבורה יוכל לכתוב סיפורים ולפרסם במגזיני הפאלפ שהיו נפוצים למדי בימי חייו, ובעיקר בשנות השלושים של המאה העשרים.
בפברואר 1932 נפש הווארד באזור ריו גראנדה, ובמהלך חופשתו המשיך בהגיית דמותו של קונאן בעודו כותב את הפואמה "קימריה" (Cimmeria, ארץ הולדתו של קונאן) שנכתבה בהשפעת כתביו של פלוטרכוס.
לאחר שחזר מחופשתו ולאחר שנתמלא בהשראה, שקד הווארד על שכתובו של סיפור קצר שכתב ב-1929, By This Axe I Rule, שבו הפרוטגוניסט הוא קאל האטלנטי (ידוע גם כ"קאל הכובש").
את השכתוב ערך הווארד על מנת להתאימו לרוחו של הגיבור החדש שלו, קונאן, בעודו משנה את שם הסיפור ל-The Phoenix on the Sword ("הפיניקס על החרב").
בו זמנית כתב הווארד עוד שני סיפורים קצרים The Frost-Giant's Daughter ("ביתו של ענק הכפור") שנכתב בהשראת הסיפור המיתי היווני על הנימפה דפנה וסיפור אחר בשם The God in the Bowl ("האל בקערה").
שני הסיפורים הללו נדחו על ידי המגזין Weird Tales, אך "הפיניקס על החרב" התקבל על ידי עורך המגזין פרנסוורת' סמית , ופרסומו הותנה בשכתוב מינורי של כמה פרטים.
הסיפור "הפיניקס על החרב" הפך לסיפור הקצר הראשון שפורסם במסגרת סיפורי תלאותיו של קונאן, והוא יצא במסגרת המגזין Weird Tales בדצמבר 1932, מגזין שברבות השנים הפך למקור ראשון העשיר בספרות פנטזיה, מותחנים ואימה תוצרת סופרים כמו ה.פ.
לאבקרפט, קלארק אשטון סמית' וטנסי ויליאמס.
הווארד, שעודד מקבלת סיפורו הקצר למגזין, החל לכתוב מעין מאמר בן 8,000 מילים אשר יניח את קווי היסוד להמשך כתיבתו.
במאמר תיאר הווארד את הרקע התקופתי לסיפוריו של קונאן ואת האנתרופולוגיה וההיסטוריה של העמים האנושיים בתקופתו של קונאן כמו גם את הפסיפס הגאוגרפי בו התיישבו העמים.
אותו מאמר זכה לשם "העידן ההייבורי" (The Hyborian Age) וברבות השנים הוא הפך לתמליל חובה בקרב מעריצי קונאן.
העידן ההייבורי שהושלם שימש את הווארד לסיפור הקצר הבא שלו "The Tower of the Elephant" ("צריח הפיל"), בו שולב מידע אודות העידן ההייבורי.
"צריח הפיל" היה להצלחה שהמריצה את הווארד לכתוב עוד סיפורים קצרים אודות קונאן ועד 1936, השנה בה התאבד הווארד, הוא כתב עשרים ואחד סיפורים קצרים שמתוכם שבעה-עשר פורסמו במגזין Wierd Tales ואילו השאר נתפרסמו ברבות השנים, לאחר שהוצאו מהגנזכים.
סיפורי קונאן לאחר מותו של הווארד
לאחר מותו של הווארד זכויות היוצרים על סיפוריו ודמותו של קונאן השתלשלו בין מספר ידיים, עד אשר הגיעו לסופרי הפנטזיה ליון ספראג דה קאמפ ולין קארטר , אשר ערכו, צנזרו או "חתכו" קטעים מהסיפורים ולפעמים אף שכתבו אותם.
למעלה מארבעים שנה לא התפרסמו סיפוריו המקוריים של הווארד אודות קונאן, אך נרשם מקרה אחד שבו היה ניסיון לעשות כן.
ב-1977, ניסו בבית הדפוס וההוצאה לאור האמריקאי "ברקלי" לחזור למקורות האומנותיים של קונאן הברברי, דבר שלא צלח והסיפורים שיצאו תחת ההוצאה היו כבר ערוכים.
במהלך שנות השבעים, שנות השמונים ושנות התשעים, יצאו גרסאות רבות לסיפוריו של קונאן, אלה ציירו את קונאן כפי שהוא מוכר לקוראים בתרבות הפופולרית.
אותן הוצאות ספרותיות יצאו בדרך-כלל ככרוניקות של נובלות או חוברות קומיקס וכולם נכתבו על ידי סופרים וכותבים שונים.
במהלך שנות השמונים והתשעים, אלו שהחזיקו בזכויות היוצרים על דמותו של קונאן הותירו לפרסום את סיפוריו המקוריים של הווארד, כאשר בו זמנית שאר הגרסאות לסיפוריו של קונאן נמכרים גם כן.
בשנת 2000, ההוצאה לאור הבריטית "Victor Gollancz Ltd" הוציאה שני כרכים המכילים את הסיפורים המקוריים של קונאן, כחלק מהקמפיין להוצאת יצירות מופת מתחום הפנטזיה לאור.
חלק מסיפורי קונאן שהודפסו והוצאו במסגרת שני הכרכים, היו כאלה שלא פורסמו אף פעם בגרסתם המקורית - אלה נלקחו מהסיפורים כפי שפורסמו במגזין Weird Tales.
בשנת 2003 הוציאה ההוצאה לאור הבריטית "Wandering Star" סדרה תלת-כרכית של ספרים, אשר מכילה מכתבים, פואמות ומאמרים שכתב הווארד עצמו ובהם הוא מתאר את הגותו את דמותו של קונאן ואת הרעיונות שעומדים מאחורי מאפייני הדמות.
שני הכרכים הללו הציעו לקוראים מבט היסטורי ומלומד יותר אודות קונאן, וזאת כאמור על ידי פרסומם כמלל מקורי של הווארד.
בין השאר, הכילו כל שלושת הכרכים גם את סיפוריו המקוריים של קונאן הברברי, ללא עריכה.
בשנת 1982 הופק סרט בשם "קונאן הברברי" על פי סיפוריו של הווארד, בכיכובם של ארנולד שוורצנגר (אשר גילם את קונאן) וג'יימס ארל ג'ונס.
בשנת 1984 הופק ל"קונאן הברברי" סרט המשך בשם קונאן המשמיד, גם הוא בכיכובו של ארנולד שוורצנגר.
בשנת 2011 הופק סרט הקולנוע "קונאן הברברי" בבימויו של הבמאי הגרמני מרקוס ניספל.
בעברית הופיעו שמי סיפורי הקומיקס הראשונים בסדרת מארוול על קונאן.
תרגום של החוברת הראשונה על קונאן בהוצאת מארוול, המתארת את עברו ואת עתידו של קונאן.
הסיפור "קונאן מגיע " פורסם שוב במגזין "יקום תרבות" ברשת ב-2017.
אחר מכן פרסם "משהו" סיפור אחד נוסף על עלילות קונאן, בשם "מאורת אנשי החיות".
מאז לא יצאו עוד בעברית קומיקסים נוספים על קונאן.
מאז יצא לאור בעברית קובץ של סיפורי הפרוזה המקוריים על קונאן, "קורות קונאן הברברי", בתרגום רז גרינברג, בהוצאת מובי דיק (2012), קובץ שהיה אמור להיות הראשון בסדרה שתקיף בעברית את כל סיפורי קונאן בעברית.
קונבאייר 990 קורונאדו הוא מטוס סילון צר-גוף שנבנה על ידי קונבאייר.
מטוס זה הוא גרסה גדולה יותר לדגם 880, גרסה שכללה הגדלת תא הנוסעים וחיזוק קורות התמך של הכנפיים, במטרה להשיג יציבות רבה יותר בטיסה מהירה.
המטוס נבנה בשנות ה-60 המוקדמות של המאה ה-20, הכיל מקום ל־120 נוסעים (דגם 990A) ונועד למלא את הנישה של מטוס בגודל בינוני המסוגל להגיע לטווחים ארוכים.
כ-20 חברות תעופה בעולם השתמשו במטוס זה עבור טיסות בטווחים בינוניים עד ארוכים עד הופעתם של דגמי הבואינג החדשים באותה תקופה, בואינג 727 ובואינג 720 אשר התאימו יותר לדרישות חברות התעופה השונות.
הקונבאייר 990 נדחק לשוליים והזמנות ייצור רבות בוטלו.
כתוצאה מכך, נסגר קו הייצור של מטוסי קונבאייר לחלוטין לאחר שיוצרו רק 37 מטוסים.
קונאן ילד העתיד (ביפנית: 未来少年コナン) היא סדרת אנימה יפנית בת 26 פרקים שנוצרה על ידי הייאו מיאזאקי, על בסיס הספר הפוסט אפוקליפטי "The Incredible Tide" של הסופר האמריקני אלכסנדר קי.
הסדרה שודרה במקור ביפן ברשת NHK בין ה-4 באפריל ל-31 באוקטובר 1978.
על בסיס הסדרה הופקו גם שתי סרטי הנפשה שיצאו לאקרנים בשנים 1979 ו-1984.
סדרת ספין-אוף בשם "Future Boy Conan II: Taiga Adventure" בת 24 פרקים שודרה במקור ביפן בערוץ TBS מאוקטובר 1999 עד אפריל 2000.
הסדרה לא שודרה בישראל, אך נקלטה בארץ עקב שידורה בערבית בערוץ 2 הירדני בתחילת שנות התשעים.
עלילת הסדרה מתרחשת לאחר מלחמת עולם שלישית, אשר התרחשה במהלך יולי 2008, בה הצדדים המוערבים השתמשו בנשקים בעלי עוצמה חזקה יותר מנשק אטומי.
המלחמה גרמה לכאוס מוחלט ולהרס בכל רחבי העולם.
כתוצאה מכך מספר רעידות אדמה וגלי צונאמי התרחשו ברחבי העולם אשר גרמו לבסוף לחמש היבשות לשקוע עמוק מתחת לאוקיינוס.
קבוצת אסטרונאוטים מחליטה לנסות ולברוח מן ההרס לחלל החיצון אך ניסיונם נכשל.
אף על פי כן, אחת החלליות מצליחה לברוח מן ההרס ומתרסקת על אי קטן בלב האוקיינוס אשר שרד את ההרס באורח פלא.
חברי צוות החללית מתיישבים באי.
כ-20 שנים לאחר המלחמה, השורדים היחידים על האי הם ילד בשם קונאן אשר נולד באי ומתגורר בו עם סבו.
בנוסף, ישנם מספר שורדים נוספים של המלחמה אשר מפוזרים במספר איים ברחבי האוקיינוס.
בין השורדים ישנו ארגון פשע בשם "אינדאסטריה" אשר מנסה ללא הרף להשיג את הנשק רב העוצמה, המשתמש בטכנולוגיית אנרגיית השמש, בו נעשה שימוש במלחמה.
בשל כך, אנשי אינדאסטריה חוטפים בתחילת הסדרה ילדה בת 11 בשם לאנה כקלף מיקוח, וזאת משום שסבה של לאנה, דוקטור לאו, הוא השורד היחיד אשר מתמחה בשימוש באנרגיית השמש.
לאנה מצליחה לברוח מחברי ארגון אינדאסטריה ומגיעה לבסוף לאי של קונאן.
בהמשך אנשי אינדאסטריה מגיעים גם כן לאי ולאחר קרב קצר עם קונאן הם מצליחים לחטוף את לאנה בשנית ותוך כדי גם הורגים את סבו של קונאן.
קונאן מחליט למלא את משאלתו האחרונה של סבו ולהציל את לאנה.
קונאן - הגיבור של הסדרה.
נער יתום בן 11 אשר גדל על אי בודד במשך כל חייו יחד עם סבו.
הוא אמיץ, אוהב הרפתקאות ובעל יכולת פיזית אדירה ויוצאת דופן.
ידידה של לאנה היכול לתקשר איתה טלפתית.
לאנה - ילדה בת אחת-עשרה.
לאנה היא נכדתו של דוקטור לאו.
לאנה היא ילדה מאוד בוגרת, אמיצה וחכמה יחסית לגילה.
בעלת יכולת לדבר עם ציפורים ובעלת יכולת לתקשר באופן טלפתי עם סבה, ואפילו עם קונאן.
לאנה היא ידידתו של קונאן.
אנשי ארגון הפשע אינדאסטריה מעוניינים לחטוף אותה על מנת שתהווה קלף מיקוח כדי שסבה יגלה להם את הסודות הכרוכים בשימוש באנרגיית השמש.
סבו של קונאן - הקפטן של חללית המילוט המקורית בעת המלחמה הגדולה.
גימסי - ילד פרוע אשר מכיר את קונאן במהלך מסעו והופך לחבר הטוב ביותר שלו.
לפקי - הנבל הראשי בסדרה.
מנסה בכל מחיר להשיג את הכוח של אנרגיית השמש על מנת לכבוש את העולם.
פרופסור לאו - סבה של לאנה והניצול היחיד אשר מתמחה באנרגיית השמש.
בתורת המספרים, קונבולוציית דיריכלה היא פעולה בינארית בין שתי פונקציות אריתמטיות הדומה לקונבולוציה.
הפעולה פותחה על ידי המתמטיקאי הגרמני בן המאה ה-19 יוהאן פטר גוסטב לז'ן דיריכלה.
לכל שתי פונקציות אריתמטיות קונבולוציית דיריכלה מוגדרת:
כאשר עובר על כל המחלקים של .
ניתן להגדיר גם ללא פעולת חילוק:
כאשר הם כל הזוגות של מספרים טבעיים שמכפלתם היא .
קונבולוציית דיריכלה היא פעולה קומוטטיבית ואסוציאטיבית.
היא גם דיסטריבוטיבית מעל חיבור פונקציות ().
תכונות אלו הופכות את קבוצת הפונקציות האריתמטיות לחוג קומוטטיבי ביחס לחיבור וקונבולוציית דיריכלה.
איבר היחידה בחוג הוא פונקציית היחידה , המוגדרת
האיברים ההפיכים בחוג הם אלה המקיימים .
ההופכי של איבר בחוג נקרא הופכי דיריכלה.
קיימת נוסחה רקורסיבית להופכי דיריכלה של פונקציה.
אם הוא הופכי דיריכלה של אז ל- מתקיים .
הקונבולוציה של שתי פונקציות כפליות גם היא כפלית.
כל פונקציה כפלית היא הפיכה והופכי דיריכלה שלה גם כן כפלי.
הקונבולוציה של שתי פונקציות כפילות במובן החזק אינה בהכרח כפלית במובן החזק.
מסמנים את הפונקציה שמחזירה לכל .
משלוש הזהויות הללו נובע (על ידי הפעלת קונבולוציה נוספת עם בזהות השלישית):
פונקציית מביוס היא הופכי דיריכלה של .
מכאן נובעת מיד נוסחת ההיפוך של מביוס.
טור דיריכלה של פונקציה אריתמטית הוא פונקציה מרוכבת במשתנה המוגדרת:
המפורסם מבין טורי דיריכלה הוא פונקציית זטא של רימן:
יש קשר הדוק בטורי דיריכלה לקונבולוציית דיריכלה, המתבטא בזהות:
הזהות אנלוגית למשפט הקונבולוציה שקובע שקונבולוציה רגילה מקיימת זהות דומה עם התמרת פורייה.
על סמך הזהות ניתן לחשב טורי דיריכלה רבים.
קונביאסה (בספרדית: Conviasa; ראשי תיבות של Consorcio Venezolano de Industrias Aeronáuticas y Servicio Aéreo), היא חברת התעופה הלאומית של ונצואלה, שבסיסה הראשי נמצא בנמל התעופה הבינלאומי סימון בוליבר של העיר מאיקטיאה שבקראקס.
החברה מפעילה טיסות סדירות פנימיות בוונצואלה וכן טיסות בינלאומיות לבואנוס איירס, הוואנה, קינגסטאון, מנגואה, מדריד, טרינידד וטובאגו, בוגוטה.
בינואר 1997 חברת התעופה הלאומית של ונצואלה, ויאסה, הפסיקה את פעולותיה לאחר 37 שנות שירות, מטעמים כלכליים.
במאי 2001 עלתה ההצעה ליצור חברת דגל חדשה לוונצואלה, וב-30 במרץ 2004 נשיא ונצואלה הוגו צ'אווס חתם על צו כדי ליצור באופן רשמי את חברת התעופה החדשה קונביאסה.
ב-28 בנובמבר ערכה החברה את טיסת הבכורה שלה וב-10 בדצמבר החלה החברה את פעולתה עם טיסות סדירות פנימיות ובינלאומיות.
כלי טיס בצי בהזמנה נוסעים הערות Y סה"כאמבראר E-19016—104104סה"כ16—
המטוס הוא פרי פיתוחו של מטוס קודם של החברה, הקונבאייר F-102 דלתא דאגר.
פיתוחו של ה-F-106 דלתא דארט החל בעקבות בקשת חיל האוויר האמריקאי למיירט על קולי בעל יכולת טיסה במהירות 2 מאך בגובה 35,000 רגל (10,670 מטרים).
כמו כן, נדרש כי למטוס תהיה יכולת לפעול בכל מזג אוויר וסייג רום של 70,000 רגל (21,335 מטר).
במהלך טיסת המבחן הפגין המטוס ביצועים מאכזבים, וחיל האוויר האמריקאי כמעט והחליט על ביטול הפיתוח.
במקום ביטול התוכנית, צומצמה הזמנתם של כ-650 מטוסים כדי לחסוך בהוצאות, כך שבמקום 1,000 כלי טיס מתוכננים, נרכשו רק 350. מתוך 350 המטוסים שנרכשו, 277 מתוכם היו מדגם A ו-63 מתוכם היו מדגם האימון B, הדו-מושבי.
התאמה טובה יותר של ה-F-106, מקודמו, ה-F-102 לחוק השטחים האווירודינמי החיוני, בתוספת שיפורים שבוצעו במנוע ואוויוניקה הביאו את המטוס לסטנדרט הרצוי, והמטוס נכנס לשירות פעיל באוקטובר 1959. המטוס זה היה מהמטוסים היחידים שהפעילו את רקטת האוויר-אוויר הגרעינית, AIR-2 ג'יני.
המטוס הוצב באלסקה, איסלנד, ארצות הברית, ולפרקים גם בגרמניה ובקוריאה הדרומית.
קונבאייר X-6 היה מטוס ניסוי מוצע, כחלק ממיזם לפיתוח מטוס גרעיני.
בפרויקט נעשה שימוש במפציץ קונבאייר B-36 פיסמייקר כבסיס לניסוי, ועל אף שהוא שונה והותאם (ושמו שונה ל-NB-36H) כבר בשלב מוקדם של הפרויקט, התוכנית בוטלה לפני שמטוס X-6 ומנועיו המופעלים באמצעות כור גרעיני הושלמו.
ה־X-6 היה חלק מסדרה של תוכניות אשר התקיימו בין 1946 ל-1961, ועלו בסך הכל כ-7 מיליארד דולר.
מכיוון שמטוס כזה לא נדרש לתדלוק הוא אינו מוגבל בטווח באופן תאורתי.
התאוריה הייתה כי מפציצים אסטרטגיים יוכלו לשהות באוויר במשך שבועות ברציפות.
במאי 1946, חיל האוויר של ארצות הברית החל את פרויקט אנרגיה גרעינית להנעה של כלי טיס (NEPA).
מחקרים בנושא נערכו עד מאי 1951 אז הוחלפה התוכנית בפרויקט הנעת מטוסים גרעיניים (ANP).
פרויקט ה־ANP הכיל תוכניות להסבת שני מטוסי B-36 על ידי חברת קונבאייר.
אחד מהם היה אמור לשמש לבחינת המיגון הנדרש למטוס הנושא כור גרעיני והשני היה אמור לשמש מטוס X-6.
מטוס ה־B-36 הראשון נקרא מטוס ניסוי גרעיני (NTA), המטוס בו נעשה שימוש, נפגע בעת סופת טורנדו ב-1952 ולאחריה הועבר לטובת הפרויקט.
שמו הוחלף ל-NB-36H ובוצעו בו שינויים על מנת שיוכל לשאת כור גרעיני בעוצמה של 3 מגה ואט.
הכור היה מבצעי אך לא סיפק אנרגיה למטוס, מים שימשו לקירורו, והחום מהם נפלט באמצעות מפלטי חום מים-לאוויר.
השימוש היחיד בכור היה במטרה לחקור את השפעת הקרינה על מערכות המטוס.
במטרה להגן על צוות האוויר, החלק הקדמי של המטוס שונה במטרה לכלול 12 טון של מגן עופרת וגומי.
השמשה הקדמית הוחלפה בזכוכית אקרילית בעובי 15 ס"מ.
לאחר מכן בוצעו מדידות של רמת הקרינה במטרה להגיע לעיצוב אופטימלי של המגן עם מינימום משקל.
זהו הניסוי היחיד הידוע של מטוס ניסיוני ועליו כור גרעיני פעיל שנעשה על ידי ארצות הברית.
המטוס הושבת ב-1958 בפורט וורת' ועל סמך תוצאות הניסויים, בוטל כל פרויקט הנעת מטוסים גרעיניים בשנת 1961.
אם התוכנית הייתה ממשיכה, מטוס ה־X-6 היה מונע באמצעות מנועי ג'נרל אלקטריק שהותאמו לשימוש באנרגיה גרעינית במקום דלק נוזלי, תוך שימוש בכור P-1. במטוס גרעיני, ליבת הכור שימשה כמקור חום לזרימת האוויר בטורבינה, במקום לשרוף דלק מטוסים.
אחד החסרונות הם שמכיוון שזרימת האוויר דרך המנועים שימשה לקירור הכור, זרימת האוויר הייתה צריכה להישמר גם אחרי שהמטוס נחת וחנה.
בג'נרל אלקטריק בנו שני מנועי אב טיפוס.
האנגר ברוחב 110 מטר נבנה באיידהו במטרה לאחסן בו את מטוס ה־X-6, אך הבניה נעצרה בעקבות ביטול הפרויקט, ולפני שהושלמה בניית מסלול המראה של 4,600 מטר, אורך המסלול היה גדול עקב המשקל הצפוי של מטוס גרעיני.
בשנות ה-60, ברית המועצות ערכה ניסוי דומה באמצעות מטוס טופולב Tu-119, שהוסב מדגם של המפציץ טופולב Tu-95.
המטוס ראה שירות מצומצם בפיקוד ההגנה האווירית כמיירט ראשי וכן במלחמת וייטנאם ועבר לשירות המשמר האווירי הלאומי באמצע שנות ה-60 המוקדמות.
כמו כן יוּצא המטוס ליוון ולטורקיה בשנות ה-60 המאוחרות ופרש משירותם בשנת 1979.
קונבאייר B-58 הסלר הוא מפציץ על-קולי שפותח על ידי חברת קונבאייר בארצות הברית באמצע שנות ה-50. המטוסים הראשונים נכנסו לשירות במרץ 1960, ונשארו בשירות עד 1970. המפעיל היחיד של המטוס היה חיל האוויר האמריקאי.
המטוס בעל כנף הדלתא האופיינית היה המפציץ העל קולי הראשון בעולם, ואף המפציץ הראשון שעבר את מאך 2.
קונג'אק או קוניאק (שם מדעי: Amorphophallus konjac) הוא צמח ממשפחת הלופיים.
הוא צמח בר הגדל באזורים חמים בעלי אקלים סובטרופי עד טרופי במזרח אסיה.
כמו כן, הוא גדל באפריקה, באוסטרליה ובעיקר באיים טרופיים.
הקונג'אק הוא צמח רב שנתי בעל פקעת שקוטרה עשוי להגיע ל-25 ס"מ.
בהקשרים קולינרים נקרא הקונג'אק לעיתים בשם "קוניאקו" (konnyaku), שהוא שמו היפני של הצמח, זאת משום שהוא מהווה מרכיב דומיננטי יחסית במטבח היפני.
את צמחי הקונג'אק מגדלים בסין, קוריאה, טייואן, יפן ודרום-מזרח אסיה בשביל פקעותיו העשירות בעמילן, אשר בהן משתמשים להכנת קמח, ג'לי ותחליף צמחי לג'לטין.
במטבח היפני, הקונג'אק הוא מרכיב בולט במרק האודן.
המטבח היפני כולל מאכלים מבוססי קונג'אק נוספים, כגון נודלס מקמח קונג'אק.
פקעת קונג'אק יבשה מכילה כ-40% גלוקומנן, סיב תזונתי צמיגי המעניק לג'לי המופק מפקעת הקונג'אק את צמיגותו, ועשוי להיות המקור לסגולות בריאותיות מסוימות שיוחסו לצמח ברפואה הסינית.
הקונג'אק דל מאוד בקלוריות ועשיר בסיבים תזונתיים, ולכן משמש לעיתים כמזון דיאטטי ואף ליצירת תוספי תזונה למטרות הרזיה, לעיתים קרובות בצורת אטריות.
טיאגו מירנדה (; נולד ב-5 בינואר 1989) הידוע בשם הבמה שלו קונאן אוזיריס, הוא זמר וכותב שירים פורטוגלי.
הוא נציג פורטוגל באירוויזיון 2019 בתל אביב, ישראל עם שירו "Telemóveis" לאחר שזכה במקום הראשון בתחרות הגמר הלאומי הפורטוגזית "Festival de Cancao 2019".
שם הבמה שלו קרוי על שמות אוסיריס, האל המצרי וקונאן, גיבור סדרת האנימה קונאן ילד העתיד שנוצרה על ידי הייאו מיאזאקי.
אוסיריש זכה להכרה לאומית ובינלאומית (בקרב חובבי תחרות האירוויזיון) מיד לאחר שהוציא את שיר האירוויזיון שלו "Telemóveis".
השיר הפך מיד לאחר הוצאתו לאחד השירים המושמעים ביוטיוב ובספוטיפיי בפורטוגל.
ב-2 במרץ 2019 זכה אוסיריש במקום הראשון בתחרות הגמר הלאומי הפורטוגזית ובכך הבטיח את השתתפותו באירוויזיון 2019.
2 בפברואר 2019 - Telemóveis (השיר הפורטוגלי לאירוויזיון 2019)
קונאן הברברי הוא סרט הרפתקאות מסוגת חרבות וכשפים אמריקאי משנת 1982 בבימויו של ג'ון מיליוס.
בסרט מככבים ארנולד שוורצנגר וג'יימס ארל ג'ונס, ומספר את סיפורו של לוחם צעיר (שוורצנגר), המבקש לנקום על מות הוריו בידי מנהיג כת בשם ת'ולסה דום (ג'ונס).
הסרט מבוסס באופן כללי על דמותו של קונאן הברברי.
הסרט היה להצלחה מסחרית, וגרף מעל ל-100 מיליון דולר בקופות ברחבי העולם.
בזכות הסרט זכה שוורצנגר לראשונה להכרה עולמית.
בעקבות הצלחת הסרט הופק ב-1984 סרט המשך.
נפח בן לעם הכימרי מחשל חרב ומראה אותה לבנו הצעיר, קונאן, ומספר לו אודות "חידת הפלדה", משל אודות החשיבות של המתכת עבור בני עמם.
זמן מה לאחר מכן, כפרו של קונאן מותקף על ידי קבוצת פרשים שמונהגים על ידי המכשף ומנהיג הכת טולסה דום (ג'יימס ארל ג'ונס).
הפרשים טובחים בתושבי הכפר ושורפים את צריפיו.
אביו של קונאן נהרג על ידי כלבי המלחמה של הפרשים וחרבו נלקחת על ידי טולסה דום, שמהפנט את אמו של קונאן בעודה מגנה על בנה ועורף את ראשה עם החרב.
ילדי הכפר, ובהם קונאן, נלקחים על ידי הפרשים, נמכרים לעבדות ונקשרים לגלגל ענק לטחינת קמח שנקרא "גלגל הכאב".
קונאן שורד את העבודה הקשה והופך לגבר שרירי (ארנולד שוורצנגר).
אדונו בסופו של דבר מאמן אותו והופך אותו לגלדיאטור, ולאחר שקונאן מנצח במספר רב של קרבות הוא נלקח למזרח, שם הוא לומד כיצד לקרוא ולכתוב וכיצד להילחם בחרב.
לאחר מכן קונאן משוחרר לחופשי וזמן קצר לאחר מכן הוא נרדף על ידי כלבי פרא ומחפש מקלט בקבר עתיק של לוחם, שם הוא מוצא את חרבו העתיקה של הלוחם ולוקח אותה עימו.
לאחר מכן קונאן נודד בעולם ונתקל במכשפה שמזמינה אותו לביתה ומספרת לו שהוא ימצא את טולסה דום בעיר זאמורה, ואז מנסה להרוג אותו אך קונאן זורק אותה לאח ושורף אותה למוות.
הוא פוגש לאחר מכן את סובוטאי (גארי לופז), גנב וקשת הירקני והשניים עושים את דרכם לזאמורה.
בזאמורה השניים מנסים להסתנן למגדל הנחשים של כת הנחשים של טולסה דום, ופוגשים את ואלריה (סנדל ברגמן), גנבת וסייפת.
השלושה חודרים למגדל וגונבים את אוצרותיו ותוך כדי המעשה הורגים נחש ענק ומפריעים לטקס בו קרבן אדם אמורה להיות מוקרבת לנחש.
השלושה חוגגים את הצלחתם וקונאן וואלריה מתאהבים ומקיימים יחסי מין.
שומרי העיר תופסים את השלושה ולוקחים אותם לארמונו של המלך אוזריק (מקס פון סידוב), שמבקש מהם להציל את בתו, שהפכה לחברה בכת של טולסה דום.
ואלריה וסובוטאי מסרבים לקחת על עצמם את המשימה, אך קונאן, שמבקש לנקום בטולסה דום על מותם של הוריו, יוצא לדרך לבדו למקדשו של טולסה דום.
כשהוא מחופש לכומר, קונאן מנסה להסתנן למקדש במהלך מסע צליינות של מאמיניה, אך מזוהה כאחד מהגנבים שהסתננו למגדל ונתפש ומוכה.
טולסה דום פוגש בו אישית ומרצה לו אודות כוח הבשר האנושי, אותו הוא מדגים בכך שהוא מהפנט את אחת מחברות הכת וגורם לה לקפוץ מהצוק ולהתרסק למוות.
לאחר מכן קונאן נצלב על עץ היגון באמצע המדבר, ועל סף מותו הוא משוחרר על ידי סובוטאי וולאריה.
השניים לוקחים אותו למכשף אקירו (מאקו), שחי ליד אתר קבורה של לוחמים ומלכים.
מאקו מזמן רוחות כדי לרפא את קונאן ומזהיר שהם ידרשו "מחיר כבד", וואלריה עונה שהיא מוכנה לשלם את המחיר.
רוחות אלו מנסות לחטוף את קונאן אבל ואלריה וסובוטאי מצליחים להבריח אותן וקונאן חוזר לחיים ומשקם את בריאותו.
ואלריה וסובוטאי מסכימים לסייע לקונאן להשלים את המשימה של המלך אוזריק והשלושה מסתננים למקדש של טולסה דום, שם חברי הכת מעסיקים את עצמם באורגיה של אכילת אדם.
השלושה מתקיפים את השומרים וחוטפים את בתו של המלך, אבל קונאן לא מצליח לתפוס את טולסה דום, שהופך את עצמו לנחש גדול ובורח.
לאחר קרב עם סגנו של טולסה דום, רקסור (בן דיווידסון), קונאן וחבריו בורחים.
טולסה דום יורה בהם חץ העשוי נחש משותק ופוגע בוואלריה, והיא מתה בזרועותיו של קונאן, כשהיא מבינה שהמחיר שהרוחות ביקשו עבור חייו הוא חייה שלה, ולאחר מכן גופתה נשרפת בתילי אתר הקבורה.
ביום למחרת מבצרים קונאן, סובוטאי ואקירו את אתר הקבורה לקראת בואם של טולסה דום ולוחמיו, שצפויים לנסות לחטוף בחזרה את בתו של המלך, וקונאן מדבר לראשונה עם האל של בני עמו, כרום, ומבקש ממנו לאפשר לו לנקום.
השלושה מצליחים להפתיע את לוחמיו של טולסה דום ולטבוח בהם.
קונאן מוצא את עצמו נלחם מול רקסור וכשזה כמעט מתגבר עליו מופיעה ואלריה בשמיים, הפעם בתור ואלקירי, מצילה את חייו ומאפשרת לו להרוג את רקסור, עליו הוא מוצא את חרבו של אביו שנלקחה ממנו בילדותו.
טולסה דום מנסה להרוג את בתו של המלך על ידי חץ נוסף, אך סובוטאי עוצר את הנחש במגינו וטולסה דום נמלט.
באותו הלילה קונאן מתגנב למקדש ושם מוצא את טולסה דום נואם לפני חברי הכת.
הוא מתעמת עם דום, שמקבל אותו בזרועות פתוחות ומנסה להפנט אותו, אך קונאן מצליח להתנגד לניסיון ומשתמש בחרבו של אביו כדי לכרות את ראשו של דום.
כשחברי הכת חוזים במנהיגם מת, הם מתפזרים לאיטם וקונאן שורף את המקדש ומחזיר את בתו של המלך לאביה.
קונבאייר B-36 פיסמייקר או בכינויו "משכין שלום" הוא מפציץ אסטרטגי של חברת קונבאייר, אשר הופעל בידי חיל האוויר של ארצות הברית בין השנים 1949–1959.
ה-B-36 היה מטוס הבוכנה הגדול ביותר שיוצר אי פעם (בעל מוטת כנפיים של 70 מטר) וגם המפציץ הראשון שיכול היה לשאת את כל סוגי פצצות הגרעין של ארצות הברית (בתקופתו)בלי שום שינוי במבנה המטוס.
עם טווח של 16,000 קילומטר ועומס מרבי של 87,200 קילוגרמים (פי 10 מ־B-17 מבצר מעופף), היה ה-B-36 מסוגל לטוס טיסה בין יבשתית ללא תדלוק.
בהיותו מטוס גדול ממדים הוא נוצל גם לטיסות מודיעין כאשר הותקנו על המטוס מצלמות רבות.
המטוס התאפיין בהנעה ייחודית של שישה מנועי בוכנה כוכביים בני 28 צילינדרים כל אחד מסוג פראט אנד וויטני R-4360 וואספ מייג'ור המפיקים יחד 18,000 כוחות סוס, כשכל אחד הניע מדחף דוחף גדול בן שלושה להבים בקוטר 5.8 מטר.
החל מדגם B-36D נוספו עוד 4 מנועי סילון מסוג ג'נרל אלקטריק J47, צמד קרוב לקצה כל כנף לשיפור מרחק ההמראה והמהירות הסופית, ובכך היו במטוס 10 מנועים, יותר מכל מטוס אחר ביצור סדרתי.
מספר רב זה של מנועים פגם באמינות המטוס ודרש תחזוקה רבה.
בייחוד נודעו מנועי הוואספ מייג'ור כצורכי שמן רב, מה שחייב התקנת מכל שמן בן 100 גלון (380 ליטר) בצמוד לכל מנוע.
כמו כן, כל מנוע דרש החלפת 56 מצתים (336 מצתים בסך הכל) לעיתים תכופות בשל השימוש בדלק עתיר עופרת באוקטן 145 למניעת נקישות במנוע, מטלה מתישה במיוחד שכן גודלו העצום של המטוס לא אפשר את הכנסתו להאנגרים סטנדרטיים ורוב עבודות התחזוקה נעשו תחת כיפת השמים, לרוב בבסיסים ארקטיים באלסקה.
פיתוח המטוס החל בשנת 1941. הוא היה המטוס היחיד שהיה יכול להגיע לתחומי ברית המועצות תוך טיסה טרנס-אטלנטית.
מספר המטוסים שנבנו הוא 384 יחידות, ועלות יחידה הייתה 4.1 מיליון דולר (34.6 מיליון דולר במונחי 2018).
ה-B-36 שנכנס לשירות בשנת 1948, היה פלטפורמת הנשק הגרעיני העיקרית של פיקוד האוויר האסטרטגי, עד שהוחלף על ידי מטוס הבואינג B-52.
בשנת 1950 התרחשה התרסקות מטוס B-36 בקולומביה הבריטית.
בהמשך עוד כמה מטוסים מדגם זה היו מעורבים בתאונות.
בשנת 1957, במהלך טיסה המטוס איבד פצצה גרעינית מספר קילומטרים לפני נחיתה.
קונבאייר הייתה חברה אמריקאית, ובהמשך חטיבת ייצור נפרדת בג'נרל דיינמיקס לייצור כלי טיס.
במהלך קיומה הרחיבה פעילותה גם לייצור רקטות ומשגרי לוויינים וחלליות.
החברה נוסדה ב-1943 תחת השם קונסולידייטד וולטי (Consolidated Vultee) ממיזוגן של החברות קונסולידייטד איירקראפט ו-.
שמה האחרון נוצר מקיצור שמות החברות שהתמזגו ליצירתה: Con-V-Air.
בשנת 1953 נרכשה החברה על ידי "ג'נרל דיינמיקס" והופעלה כ"חטיבת קונבאייר" למשך מרבית ההיסטוריה התאגידית שלה.
קונבאייר ידועה בעיקר בשל המטוסים הצבאיים שלה.
החברה ייצרה מטוסים כגון קונבאייר B-36 פיסמייקר, קונבאייר F-102 דלתא דאגר, קונבאייר F-106 דלתא דארט והמפציץ קונבאייר B-58 הסלר.
החברה גם ייצרה את טילי האטלס הראשונים, כולל את מאיצי החלל ששימשו בטיסות המסלול המאוישות של פרויקט מרקורי.
עיצוב האטלס-קנטאור שלאחר מכן של החברה, המשיך בהצלחה זו, ונגזרותיו עדיין נמצאות בשימוש נכון לשנת 2019.
שילוב מאפיינים זה, הכשיל מציאת פלח שוק רווחי מספק ולכן פרשה החברה מעסקי ייצור מטוסי הנוסעים.
עם זאת, יכולת הייצור שנבנתה לפרויקטים האלה, הוכיחה עצמה כרווחית מאוד, והחברה הפכה לקבלנית משנה מרכזית לייצור גופי מטוסי נוסעים.
בשנת 1994, נמכרו רוב חטיבות החברה על ידי "ג'נרל דיינמיקס", למקדונל דאגלס וללוקהיד.
שאר רכיבי החברה הנותרים הושבתו סופית בשנת 1996.
קונבאייר מודל 116 הוא אב טיפוס של אמצעי תחבורה המוגדר כסוג של "מכונית מעופפת" המשלב יכולת טיסה של כלי טיס עם אפשרות לנסוע בדרכים.
דגם "קונבאייר מודל 116" תוכנן על ידי Consolidated Vultee Aircraft ויוצר על ידי יצרנית כלי הטיס קונבאייר לאחר מלחמת העולם השנייה בשנת 1946.
בשנת 1943 יצרנית כלי הטיס האמריקאית "Consolidated Vultee Aircraft" אוחדה עם יצרנית כלי הטיס "קונסולידייטד איירקראפט" ו-"Vultee Aircraft" והוקמה חברת ייצור כלי הטיס קונבאייר.
דגם "קונבאייר מודל 116" היא מכונית קטנה דו מושבית עם גוף קופה, בעל 2 דלתות המונע על ידי מנוע אחורי קרוסלי המפיק 26 כ"ס (מנוע המניע את גוף המכונית) עם כנף נשלפת וזנב.
המטוס הונע על ידי מנוע 4 צילינדרים מתוצרת יצרנית מנועי המטוסים "פרנקלין" ("Franklin Engine Company" ) מקורר אוויר, דגם מנוע "4A4" שהפיק 90 כ"ס עם מדחף עץ דו להבי.
באוגוסט 1946 הוחלף המנוע במנוע "פרנקלין" מדגם "4AL" המפיק 95 כ"ס.
ב-12 ביולי 1946 בוצעה טיסת הניסוי הראשונה על ידי טייס הניסוי ראסל רוג'רס.
הנוסע היה מהנדס הטייס לורנס ג.
מהטיסה השלישית הטיס את המטוס הטייס ביל מרטין.
הדגם לא הגיע לייצור סדרתי.
המהירות הקרקעית של ה-"קונבאייר מודל 116" הייתה 95 קמ"ש.
באוויר הגיע דגם "קונבאייר מודל 116" למהירות של 180.1 קמ"ש.
טווח הטיסה המרבי היה 480 ק"מ.
קונבאייר מודל 118 (באנגלית : Convair Model 118) הוא אב טיפוס של אמצעי תחבורה, המוגדר כסוג של "מכונית מעופפת" המשלב יכולת טיסה של כלי טיס עם אפשרות לנסוע בדרכים שנבנה לאחר ייצור הדגם קונבאייר מודל 116.
דגם "קונבאייר מודל 118" תוכנן על ידי Consolidated Vultee Aircraft ויוצר על ידי יצרנית כלי הטיס קונבאייר לאחר מלחמת העולם השנייה בשנת 1947.
דגם "קונבאייר מודל 118" היא מכונית קטנה בעלת 4 מושבים, 2 דלתות קופה המונע על ידי מנוע המפיק 25 כ"ס (מנוע המניע את גוף המכונית) עם כנף נשלפת וזנב.
המטוס הונע על ידי מנוע 6 צילינדרים מתוצרת יצרנית מנועי המטוסים "Lycoming Engines" סוג מנוע "Lycoming O-435" , מנוע מקורר אוויר, שהפיק 191 כ"ס
אב הטיפוס הראשון יצא מכליל שימוש לאחר אירוע של שרפה.
אב הטיפוס השני נבנה מחדש מחלקי המטוס הפגוע.
הגובה של "קונבאייר מודל 118" לאחר הרכבת הכנף הגיע ל-2.54 מטר.
ב-1 בנובמבר 1947 בוצעה טיסת הניסוי הראשונה על ידי טייס הניסוי ראובן סנדוגרס.
ב-18 בנובמבר בזמן טיסת הפגנה של כשעה, הטייס ביצע נחיתת נמוכה ליד סן דייגו, קליפורניה, והרס את גוף המכונית.
לאחר התאונה המטוס יצא מכלל שימוש.
הדגם לא הגיע לייצור סדרתי אף על פי שתוכנן לייצר 160,000 יחידות במחיר של 1,500 דולר ליחידה.
קונאן לי גריי הוא אושיית רשת, דוגמן, שחקן וזמר-יוצר אמריקאי ממוצא אירי-יפני.
את קריירתו הוא החל באתר יוטיוב, שם העלה ולוגים יומיים וגרסאות כיסוי שהפיק.
בשנת 2018 גריי חתם חוזה הקלטות עם חברת התקליטים ריפבליק רקורדס, והוציא את המיני-אלבום הראשון שלו, Sunset Season.
בשנת 2020, גריי הוציא לאור את אלבום הבכורה שלו, Kid Krow, שהגיע למקום החמישי במצעד הבילבורד 200, וששיריו "Heather" ו-"Maniac" זכו לפרסום רב.
בשנת 2022 הוציא את אלבומו השני, Superache, שזכה להצלחה נאה במצעדים בארצות הברית, בריטניה, אוסטרליה, אירלנד והולנד.
בשנת 2024 הוציא את אלבומו השלישי, Found Heaven, שהגיע למקום ה-14 במצעד הבילבורד 200. בשנת 2025 יצא לאור אלבומו הרביעי, Wishbone.
גריי נולד ב-5 בדצמבר 1998, לאב אירי ולאם יפנית, בעיר סן דייגו שבקליפורניה, ארצות הברית.
כשהיה פעוט, משפחתו נאלצה לעבור להירושימה, יפן, עקב המצב הרפואי של סבו.
בגיל שנתיים, משפחתו עברו חזרה לקליפורניה.
כילד, גריי דיבר באופן שוטף יפנית ואנגלית, אך במרוץ השנים גריי איבד את בקיאותו בשפה היפנית.
בגיל 3, הוריו התגרשו, ובשנת 2016, פרסם סרטון יוטיוב שמסביר את סיפור הגירושין של הוריו.
כילד, גריי סבל מבריונות על רקע גזעני בבית ספרו בשל מוצאו האסייתי.
במהלך חייו, גריי עבר שנים עשר בתי ספר שונים עד גיל 10, כשעבר לעיירה ג'ורג'טאון שבטקסס.
בספטמבר 2017, גריי התקבל לאוניברסיטת קליפורניה בלוס אנג'לס ונאלץ לעזוב את מקום מגורו לקליפורניה.
גריי פתח את ערוץ היוטיוב שלו בשנת 2013 והחל לצלם ולוגים יומיים.
הולוגים של גריי מתמקדים בחייו הפרטיים בעיירה בה הוא חי, ג'ורג'טאון.
בנוסף לולוגים, גריי פרסם מספר גרסאות כיסוי שהפיק לסינגלים של זמרים, דוגמת טיילור סוויפט, אדל וביונסה.
בשנת 2017, גריי הגיע ל-100,000 רשומים בערוץ וקיבל את הפרס הכסוף של פרסי יוטיוב.
ב-2018, הוא קיבל את פרס הזהב כשהערוץ שלו הגיע למיליון רשומים.
במרץ 2017, גריי הוציא לאור באופן עצמאי את סינגל הבכורה שלו "Idle Town, שזכה לפופולריות רבה.
בשנת 2018, גריי הוציא את הסינגל השני שלו, "Generation Why", על ידי חברת ריפבליק רקורדס.
בנובמבר 2018, גריי הוציא את המיני-אלבום הראשון שלו, Sunset Season, שכלל את שני הסינגלים שהוציא וסינגלים כמו "Crush Culture", "Greek God" ו-"Lookalike".
המיני-אלבום הגיע למקום השני במצעד אלבומי "Heatseekers" ולמקום ה-116 במצעד הבילבורד 200. בשנת 2019, גריי יצא לסיבוב הופעות של האלבום באמריקה הצפונית עם הזמרת גירל אין רד.
בפברואר 2019, גריי הופיע לראשונה בשידור חי בטלוויזיה, בתוכנית האירוח של סת' מאיירס, "Late Night with Seth Meyers".
באותו החודש, גריי הוציא לאור סינגל כיסוי לשיר "The Other Side" מהסרט "האמן הגדול מכולם".
בין החודשים מרץ עד אוקטובר 2019, גריי הוציא לאור סדרת סינגלים, דוגמת "Checkmate", "Comfort Crowd" ו-"Maniac", מתוך האלבום העתידי Kid Krow.
באוקטובר 2019, גריי יצא לסיבוב ההופעות השני שלו באמריקה הצפונית עם הזמרת הניו זילנדית, ביני.
באותה השנה, גריי זכה בפרס שורטי למוזיקאי–יוטיובר הטוב ביותר, והועמד לפריצת השנה בטקס פרסי סטרימי.
בשבוע הראשון של חודש ינואר 2020, גריי פרסם מספר ציוצים בטוויטר המרמזים על כותרת אלבום הבכורה שלו.
ב-9 בינואר, גריי חשף באופן רשמי את כותרת אלבום בכורתו, Kid Krow, וכתב: "אני מדבר על האלבום הזה כבר המון זמן, אינני יכול לחכות לחשוף אותו ואת סודותיו".
ב-18 במרץ, גריי הוציא את הסינגל החמישי מאלבומו, ויומיים לאחר מכן, הוציא את האלבום באופן רשמי.
האלבום הגיע למקום החמישי בבילבורד 200, למקום הראשון במצעד אלבומי הפופ האמריקאים ולמקום השני במצעד האלבומים הנמכרים עם יותר מ-37 אלף מכירות טהורות.
אחד הסינגלים מתוך האלבום, "Maniac", זכה לפופולריות רבה ממבקרי המוזיקה.
באוסטרליה ובקנדה, השיר זכה לתואר "סינגל פלטינה" ובארצות הברית זכה לתואר "סינגל זהב".
השיר היה לשיר הראשון של גריי שנכנס למצעד השירים מתחת להוט 100 ולמצעדי הסינגלים באוסטרליה, אירלנד וקוריאה הדרומית.
גריי היה אמור להופיע בתכנת הלילה "The Tonight Show Starring Jimmy Fallon" ובפסטיבל המוזיקה והאמנויות של עמק קואצ'לה, אך הופעות אלה התבטלו עקב מגפת הקורונה.
באפריל 2020, מגזיני המוזיקה בילבורד ופורבס הכריזו על גריי כאפשרות למועמד לתגלית השנה בפרסי הגראמי בטקס פרסי גראמי ה-63, אך לבסוף לא הוכרז כמועמד.
באותו החודש חברת אפל מיוזיק הוציאה סרט תיעודי על גריי במסגרת הפורמט אפל מיוזיק: הבא.
סיבוב ההופעות העולמי של האלבום Kid Krow נדחה עקב מגפת הקורונה.
באוגוסט 2020, הסינגל האחרון מתוך האלבום, Kid Krow, "Heather" הוצא לפלטפורמות השונות והפך לפופולרי ברשת החברתית "טיקטוק".
השיר הפך לשיר הראשון של גריי שהגיע למצעד הבילבורד הוט 100. בנוסף, השיר נכנס גם למספר מצעדי סינגלים ברחבי העולם, דוגמת הממלכה המאוחדת, אוסטרליה, ניו זילנד ואירלנד.
הוא הוציא את הסינגל "Fake" בהשתתפות הזמר לאוב באוקטובר 2020.
ב-19 בפברואר 2021 פרסם את הסינגל Overdrive, שהגיע למקום ה-19 במצעד ההוט 40 הניו זילנדי.
ב-7 במאי 2021 פרסם גריי את הסינגל הראשון מתוך אלבום האולפן השני שלו, "Astronomy".
ב-29 באוקטובר יצא הסינגל "Telepath", שהתברר כי בסופו של דבר לא נכלל באלבומו הבא.
ב-21 בינואר 2022 יצא הסינגל השלישי, "Jigsaw", שדורג במקום ה-27 במצעד הרוק & אלטרנטיבי של בילבורד.
ב-11 באפריל הכריז גריי רשמית על אלבום האולפן השני שלו ועל תאריך יציאתו, וכן פרסם את עטיפתו.
ב-24 ביוני יצא לאור אלבומו השני, Superache.
ב-19 במאי 2023, הוציא את הסינגל "Never Ending Song".
ב-25 באוגוסט 2023 הוציא את הסינגל "Winner".
ב-31 באוקטובר 2023 הוציא את הסינגל "Killing Me".
ב-5 באפריל 2024 הוציא את אלבומו השלישי, Found Heaven.
ב-19 במרץ 2025 הוציא בהפתעה את Kid Krow, Decomposed, גרסה חדשה לאלבום הבכורה שלו, Kid Krow, הכוללת שלוש רצועות בונוס: שיר חדש בשם "Bed Rest" וגרסה חיה של השירים "The Cut That Always Bleeds" ו-"Heather" מתוך האלבום המקורי.
ב-22 במאי 2025 הכריז גריי רשמית על אלבום האולפן הרביעי שלו, Wishbone, שיצא לאור ב-15 באוגוסט 2025. לצד שם האלבום נחשפה גם עטיפתו וכן טיזר קצר שבו מופיע גריי ישוב במכונית מוארת קלושות, וברקע נשמע קטע קצר מתוך האלבום החדש.
עוד חשף גריי כי האלבום הופק על ידי דן ניגרו, אית'ן גרוסקה, נואה קונרד, ולוקה קלוסר.
הסינגל המוביל באלבום, "This Song", יצא לאור ב-30 במאי.
בספטמבר–אוקטובר 2025 יערוך גריי את סיבוב ההופעות The Wishbone Pajama Show לקידום האלבום.
גריי ציין את טיילור סוויפט כהשראה הגדולה ביותר שלו, וקבע כי הוא "גדל על המוזיקה שלה" וכי הוא "הסוויפטי הגדול ביותר".
הוא הצהיר בריאיון עם פיפל כי: "אני כל כך אוהב אותה.
אני אוהב את המוזיקה שלה.
אני אוהב את מה שהיא עושה.
אני אוהב את הליריקה שלה.
אני אוהב את איך שהיא עיצבה את הקריירה שלה.
גדלתי בהאזנה למוזיקה שלה מאז שהייתי בן תשע.
אני מרגיש שהיא כל כך עיצבה אותי כאדם".
סוויפט שיבחה את אלבום הבכורה של גריי Kid Krow ואת הרצועה "Wish You Were Sober" בפוסט שהעלתה לחשבון האינסטגרם האישי שלה.
גריי אמר בתגובה: "תודה שהיית ההשראה והסמל שלי לכתיבת שירים לכל החיים.
אני באמת מרגישה שגידלת אותי הן כפזמונאי והן כאדם ואני לא יכול להביע במילים כמה את חשובה עבורי.
בריאיון עם זיין לואו, באפל מיוזיק, גריי הצהיר כי סוויפט היא "פזמונאית (ברמה) אחת מעל כולם" והוסיף כי "היא סמל לכתיבת השירים שלי, ולעולם לא אבין איך היא עושה את מה שהיא עושה.
בנוסף, סיפר על כך שהיא הגיבה לו בעת שהוציא את אלבום הבכורה שלו, Kid Krow.
מעבר לכך, סיפר גריי כי גם הזמרת לורד היוותה עבורו השפעה, והסביר כי המיני-אלבום הראשון שלו Sunset Season, נוצר בהשראת אלבום הבכורה שלה, Pure Heroine.
בהמשך, סיפר כי גם להקת הבנות הצ'יקס השפיעו עליו ועל המוזיקה שלו, תוך שציין גם את V מלהקת הבנים הדרום קוריאנית BTS, כאחת מהשפעותיו.
מ-NME נמסר כי גם בילי אייליש השפיעה עליו.
הוא דיבר על פריצתה של אייליש בשנת 2019, ואמר ל-Entertainment Tonight: "בילי ואני חברים מאז שהיא הייתה בערך, בת 15. אני הייתי בן 17. היינו ממש צעירים.
הצפייה בהתפתחות שלה עזרה לי מאוד".
גריי ציטט חלקים מ-"Baby" של ג'סטין ביבר, וטען שמדובר בשיר מרכזי שהעניק לו השראה.
בנוסף לכך, הוא דיבר על כך שזמרת האינדי-פופ לנה דל ריי נחשבת לאחת מהאמניות שהשפיעו עליו ביותר, תוך שהוא הקליט גרסאות כיסוי לכמה משיריה.
גריי קיבל את תואר "נסיך הפופ של בני הנוער העצובים באינטרנט" מטעם מגזין Teen Vogue.
+ שם פרטי האלבום מיקומי שיאתארים ארצות הברית אוסטרליה בלגיה (פלנדריה) קנדה אירלנד הולנד נורווגיה ניו זילנד ספרד הממלכה המאוחדתKid Krow יצא לאור: 20 במרץ 2020
+ שם פרטי האלבום מיקומי שיא ארצות הברית ארצות הברית (מצעד האלבומים הנמכרים ביותר) הממלכה המאוחדת (מצעד האלבומים הנמכרים ביותר)Sunset Season יצא לאור: 16 בנובמבר 2018
חברת תקליטים: ריפבליק ויוניברסל מיוזיק גרופ116 2 57
שנהפרסתוצאההערות 2019פרס שורטי למוזיקאי–יוטיובר הטוב ביותרפרס סטרימי לפרצת השנה 2020פרס ברייקטודו לזמר העולמי הטוב ביותרפרס המוזיקה של MTV אירופה לפרצת השנהפרס המוזיקה של MTV אירופה לאמן החדש הטוב ביותרפרס בחירת הקהל לזמר החדש של 2020
קונברס היא חברת אופנה אמריקאית, הידועה בעיקר בנעלי אולסטאר המיוצרות על ידה.
החברה נוסדה בשנת 1908. בשנת 2003 נרכשה על ידי חברת נייקי .
בימיה הראשונים ייצרה החברה נעלי-חורף בעלות סוליות גומי, אך במהלך מלחמת העולם השנייה עברה לייצר נעלים עבור צבא ארצות הברית.
בתחילה הייתה קונברס אחת היצרניות היחידות של נעלי ספורט ובמשך למעלה ממאה שנה שלטה בשוק נעלי האתלטיקה האמריקאיות.
משנות השבעים, איבדה החברה את מעמדה הבלעדי, כאשר חברות מתחרות הציעו לשוק נעליים משלהן.
קונברס משתפת פעולה לעיתים קרובות עם מותגים אחרים כמו ג'ון וארווטוס במהדורות מיוחדות.
לנעלי קונברס סימני היכר בולטים: סמל הכוכב של החברה, סוליית הגומי של אולסטאר, הבוהן המעוגלת והחלקה ורצועת העטיפה.
בשנת 2019 מכרה קונברס מוצרים דרך 109 חנויות קמעונאיות בארצות הברית שהן בבעלותה.
בנוסף, היא מחזיקה בבעלותה 63 חנויות בשווקים בינלאומיים.
בשנת 1986 הוציאה קונברס את נעל הכדורסל "הנשק" המיוצרות בשתי ערכות צבעים כדי לאפשר התאמה לצבעי החולצה של קבוצות כדורסל.
הנעל מתאפיינת במבנה ייחודי לכל אורכה, כולל ריפוד עבה בעקב הפנימי, להגברת הנוחות.
השחקנים הראשונים שנעלו את הדגם היו לארי בירד ומג'יק ג'ונסון, שהוצגו באופן בולט בפרסומת של קונברס.
הנעליים נראו גם על אקסל רוז בקליפ Estranged של Guns N 'Roses.
בין השנים 1999 ל-2003 הוציאה קונברס גרסאות מחודשות לנעל הקלאסית, אותה נעל קובי בראיינט לפחות שלוש פעמים בשנת 2002, ואנדרה מילר נעל בשנת 2002 מאמצע אוגוסט עד תחילת ספטמבר.
נעלי קונברס זכו למהדורות מיוחדות שהוקדשו לאנשים מפורסמים, להקות ועוד, כגון DC קומיקס, פינק פלויד, הראמונס, AC / DC, 0, המלח ג'רי, מטאליקה, הקלאש, דוקטור סוס, גרייטפול דד, אוזי אוסבורן, ג'ימי הנדריקס, מיילי סיירוס, דרו ברופי, נירוונה, רע פוגש רשע, גרין דיי, מאט וקים, בלאק סבאת' וסופר מריו.
שלושה עיצובים חדשים נוצרו בהשראת The Who.
בנוסף, נעלי קונברס הופיעו עד היום בלמעלה מ־650 סרטים, בהם בחזרה לעתיד, אני, רובוט, גריז ואני והחבר'ה.
דייוויד טננט (שגילם את הדוקטור העשירי) נעל מגוון דגמי קונברס בתוכנית המדע הבדיוני דוקטור הו.
ביולי 2018, קונברס חברה ל-BT21, דמות פופ שנוצרה על ידי קבוצת ההיפ-הופ הדרום קוריאנית BTS.
נהר קונג (בלאית: ເຊກອງ; בקמרית: សេកុង; בווייטנאמית: sông Sê Kông) הוא נהר במרכז וייטנאם.
מקורו של הנהר במחוז Thừa Thiên–Huế שבמרכז וייטנאם, משם הוא זורם דרך דרום לאוס ומזרח קמבודיה.
הוא מצטרף לנהר מקונג ליד העיירה Stung Treng בקמבודיה.
חלק מהנתיב שלו מהווה את גבול לאוס–קמבודיה.
קונברץ' (בהונגרית: Kunbaracs) הוא כפר יחסית חדש בנפת קצ'קמט והיישוב הקטן ביותר במחוז באץ'-קישקון שבמרכז הונגריה.
האזור מיושב מאות שנים, אך היישוב עצמו הוקם בשנת 1950 והוכרז ככפר עצמאי לאחר שנפרד מטטארסנטגירג' (Tatárszentgyörgy).
כמו יישובים רבים באירופה גם בקונברץ' אוכלוסיית הכפר נמצאת בירידה, כך, בשנת 1990 חיו בכפר 683 תושבים ובשנת 2021 חיים רק 632 תושבים.
קונבנציית ברידג, באנגלית: Bridge convention, היא מוסכמה אודות הכרזה לא טבעית או סדרת הכרזות לא טבעיות הקשורות זו בזו, באמצעותן מתארים שחקנים את הקלפים שברשותם בשלב ההכרזה בברידג'.
הכרזת טבעית מבטיחה מספר מינימלי של קלפים בסדרת המוכרזת.
בהכרזת חוזה ללא שליט עשויה להבטיח יד מאוזנת.
הכרזה לא טבעית אינה מבטיחה מספר קלפים בסדרה המוכרזת.
גם הכרזת כפל או הכרזת Redouble עשויה להיות חלק מקונבנציה.
קונבנציות משמשות כאמצעי תקשורת בין שותפים בברידג'.
באמצעותן יכול כל אחד מהשותפים לתאר את הקלפים שלו, ולקבל תיאור של הקלפים של שותפו.
שימוש בקונבנציות מחייב תיאום מוקדם בין השותפים.
קונבנציות מתארות כוח ומבנה יד.
לקונבנציה עשויות להיות מטרות שונות.
אפשר לסווג אותן על פי הצד המכריז ומטרת ההכרזה.
קונבנציות רגילות של הפותח והמשיב
בקונבנציות אלה אחד השחקנים מכריז הכרזת פתיחה, ושותפו מכריז הכרזה בהתאם לכללי הקונבנציה.
בהמשך עשוי להיות דו-שיח של הכרזות של הפותח והמשיב, המתארות את חלוקת הקלפים שלהם ואת הכוח בנקודות.
קונבנציות אלה מטפלות במצבים בהם הפותח והמשיב בוחנים את האפשרות להכריז סלאם.
המטרה היא להבחין בין מצבים בהם ההסתברות לביצוע סלאם גבוהה, לבין מצבים בהם היא נמוכה.
במצבים בהם ההסתברות גבוהה מכריזים סלאם.
במצבים בהם ההסתברות אינה גבוהה נמנעים מהכרזת סלאם.
קונבנציות אלו מיועדות למצבים בהם שחקן מתערב אחרי הכרזת פתיחה של יריב ו/א הכרזת פותח והכרזת משיב.
קונבנציות של הפותח והמשיב אחרי התערבות
קונבנציות אלו מתארות התערבות לא טבעית של המשיב או של פותח אחרי הכרזת התערבות.
קונבנציות המשתמשות בכפל או ב-Redouble
המשמעות הטבעית של הכרזת כפל היא הענשה.
המכפיל מאמין שהכרוז לא יצליח לבצע את החוזה ובאמצעות הכפל רוצה שהוא ושותפו יקבלו ניקוד גבוה יותר, אם וכאשר הכרוז לא יצליח לבצע את החוזה.
גם המשמעות הטבעית של Redouble היא מענישה.
במשך הזמן התפתחו קונבנציות ברידג' בהן לכפל יש משמעות אחרת.
בערך המורחב "הכרזת כפל בברידג'" אפשר לראות דוגמאות.
התאגדות הברידג' העולמית והתאגדויות ברידג' אזוריות או התאגדויות ברידג' של מדינות, אוסרות או מגבילות את השימוש בחלק מהקונבנציות בתחרויות רשמיות.
מדובר בקונבנציות מסובכות במיוחד ו/או בתפיסה שונה לחלוטין מתפיסות מקובלות של הכרזה בברידג'.
הסיבה לאיסור היא קושי של שחקני ברידג שאינם מכירים את הקונבנציה להתמודד איתה.
כשהשימוש מוגבל הוא מוגבל לתחרויות ברמה גבוהה במיוחד.
קטגוריית הקונבנציות המוגבלות ביותר נקראת HUM.אלה הם ראשי תיבות של: Highly unusual method.
קטגוריה מוגבלת פחות אבל עדיין מוגבלת נקראת תווית חומה.
קונבאיה (בהונגרית: Kunbaja) הוא כפר בנפת באצ'אלמאש שבמחוז באץ'-קישקון בדרום מזרח הונגריה.
כמו יישובים רבים באירופה, גם בקונבאיה אוכלוסיית היישוב נמצאת בירידה.
יהודים חיו בעיירה במאה ה-19 ובמאה ה-20 והם היו שייכים לקהילת באצ'אלמאש.
יהודים רבים מהעיירה נרצחו במהלך שואת יהודי הונגריה.
קונביספינה (שם מדעי: Concavispina; מילולית: "קוצים קעורים") הוא סוג נכחד של זוחל ימי מסדרת התאלטוזאוריה, מקבוצת הדיאפסידים אשר חי במשך הטריאס בסין שלפני 237 עד 228 מיליון שנה.
הסוג ידוע ממאובנים שהתגלו בתצורות שיאווה שבגוויג'ואו, בסין וכללו שרידי עמוד שדרה, חוליות צוואר וגב ועצמות גפיים וכן שרידי לסת עליונה קמורה ומעוקלת כלפי מעלה, ממנה קיבל את שמו.
הסוג תואר ב-2013 והוא כלל מין בודד - Concavispina biseridens.
זוחל זה היה שוכן ימים שנע בצורה גלית במים בדומה לתנין או לוטרה ולפי ממצאיו נראה שהגיע לאורך של 364 ס"מ, כשרבע ממנה כללה הגולגולת באורך 50 ס"מ.
הדבר הופך אותו לסוג השני בגודלו לסדרתו לאחר קרובו המיודנטוזאורוס.
לזוחל היו שיניים דומות לשיני לטאה, קטנות יחסית שנועדו ללכוד טרף כמו דגים במים.
קונבולציה מעגלית () או קונבולציה ציקלית () היא פעולה מתמטית היוצרת סדרה משילוב של שתי סדרות בעלות אורך שווה וסופי .
פעולה זו משמעותית במיוחד בהקשר של התמרת פורייה בדידה (DFT), שבה הקונבולוציה המעגלית של שתי סדרות בתחום הזמן שקולה לכפל של ה-DFT שלהן בתחום התדר – משפט הקונבולוציה.
קונבולציה מעגלית היא מקרה פרטי של קונבולציה מחזורית (periodic convolution), שהיא קונבולוציה של שתי פונקציות מחזוריות בעלות אותו מחזור.
קונבולציה מחזורית עולה, למשל, בהקשר של התמרת פורייה בזמן בדיד (DTFT).
בפרט, DTFT של מכפלה של שתי סדרות בדידות היא קונבולוציה מחזורית של DTFT של הסדרות הבדידות – משפט הקונבולוציה.
DTFT הוא סיכום מחזורי של התמרת פורייה רציפה.
אף על פי ש־DTFT היא בדרך כלל פונקציה רציפה של התדר, המושגים קונבולוציה מחזורית וקונבולוציה מעגלית ניתנים להחלה ישירה גם על סדרות בדידות של נתונים.
ניתן להגדיר את הקונבולוציה המחזורית של שתי פונקציות מחזוריות בעלות מחזור , ו־ כך:
כמו כן, ניתן להגדיר הגדרה חלופית, במונחים של סימון של קונבולציה ליניארית או א-מחזורית רגילה, על ידי ביטוי של ושל כסיכומים מחזוריים (periodic summations) של רכיבים א-מחזוריים ו־, כלומר:
ניתן לקרוא לשתי צורות אלו קונבולציה מחזורית.
קונבולוציה מעגלית היא מקרה פרטי חשוב המתקבל מהגבלת החלקים שאינם אפס של ו־ לתחום , כלומר שתי הפונקציות מתאפסות מחוץ לתחום זה.
במקרה זה, הסיכום המחזורי הופך להרחבה מחזורית, שניתן לבטא גם כפונקציה מעגלית:
, (כלומר לכל מספר ממשי)
ותחום האינטגרציה מצטמצם לַאורך של הפונקציה :
באופן דומה, עבור סדרות בדידות ופרמטר , קונבולוציה מעגלית של פונקציות א-מחזוריות ו־ היא:
קונגו סנטרל הוא מחוז ברפובליקה הדמוקרטית של קונגו.
היא המחוז היחיד במדינה עם חוף.
המחוז גובל במדינת אנגולה בדרום, מחוז באנדונדו וקינשאסה במזרח, ומובלעת קבינדה של אנגולה והרפובליקה של קונגו בצפון.
במערב יש למחוז קו חוף קצר (היחיד של המדינה) באוקיינוס האטלנטי.
אוכלוסיית המחוז מנתה 2.83 מיליון נפש ב־1998.
בעבר נקרא המחוז בא־קונגו (Bas Congo) ובא־זאיר (Bas Zaïre).
ערים אחרות במחוז: בומא, לשעבר עיר הבירה של קונגו הבלגית, מואנדה, נמל בננה, ויווי ומואדי.
נהר קונגו, או בשמו הקודם נהר זאיר, הוא הנהר השני באורכו באפריקה לאחר נהר הנילוס והנהר החמישי באורכו בעולם.
אורכו הכולל הוא 4,700 ק"מ, מוצאו מלואלבה ומפלי סטנלי והוא נשפך לאוקיינוס האטלנטי.
המדינות הנמצאות לאורכו של הנהר הן הרפובליקה הדמוקרטית של קונגו, הרפובליקה של קונגו ואנגולה.
הספיקה של נהר קונגו היא השנייה בגודלה בעולם לאחר נהר האמזונס, עם ספיקה של 41,800 מטר מעוקב בשנייה.
זהו גם הנהר העמוק ביותר בעולם, כ-220 מטר העומק המרבי שנמדד.
הנהר ויובליו זורמים דרך יערות הגשם של קונגו.
בעקבות כך שרוב חלקיו של הנהר נמצאים על קו-המשווה, החום, הלחות, הגשמים הכבדים והקרקע שאיננה פורייה לאורך גדותיו גורמים לכך שהנהר כמעט ריק ממתיישבים לאורכו, למעט התיישבות קטנות של חקלאים, דייגים וציידים בקרבתו.
כשנהר קונגו נגלה לראשונה לאדם האירופי בסוף המאה ה-15 הוא נקרא זאיר, משמעות השם היא נהר בשפות אפריקאיות מקומיות.
במאה ה-18 שמו של הנהר הוחלף לנהר ריו-קונגו על שמה של ממלכת קונגו ששכנה באזור התחתון של הנהר באותה התקופה.
הרפובליקה הדמוקרטית של קונגו והרפובליקה של קונגו אשר ממוקמות לאורכו של הנהר נקראו בשמם בהשראת שמו של הנהר.
העולם התת-ימי בנהר קונגו שופע בדגה והוא בית לכ-686 זנים שונים של דגים כאשר 80 אחוז מהזנים בנהר לא חיים באף מקום אחר וקיימים בנהר קונגו בלבד.
חוקרים מטעם "האקווריום של ניו-אינגלנד" מצאו כי הזנים הדומיננטיים בנהר הם: מורמיריים, אמנוניים, חריתיים, שפמנונים וקרפיונים.
דגים אלו נעזרים ביתרונותיו של הנהר ובאוצרות הטבע שלו כדי לשרוד ותופסים מחסה מטורפים בעזרת מחייה בקרבת הצמח איכהורניה עבת הרגל שגדל על גדות הנהר.
צמחים וחרקים שנמצאים בנהר משמשים כמקור מזון להמון דגים צעירים ובוגרים.
בשולי נהר קונגו חיים גם זוחלים רבים, הבולטים שביניהם הם הקרוקודילים.
צבים חצי-ימיים נמצאים בו גם כן, כמו גם כמה זנים של נחשים ימיים.
באזור שפך הנהר ניתן למצוא גם יונקים מזנים נדירים כמו היפופוטמים, שני זנים של לוטרות ופרת-ים.
מסודרים בסדר עולה מהיובל הקרוב ביותר לשפך עד המוצא.
בחלק העליון:באזור המרכז:בחלק התחתון (אזור השפך):מפלי סטנלי
כמעט כל התושבים שחיים באזור הנהר עוסקים בדיג.
לאורך קטעים קצרים בהם יש זרימה חזקה של מפלים קטנים, קיימים מספר מצומצם של שבטים אשר מתעסקים בדיג.
אנשי הווגניה (Wagenia) של מפלי סטנלי והמניאנגה החיים במורד בריכת מלאבו מחברים מלכודות למקלות ולסכרים.
דיג בעל אופי שונה נערך באזורים הבוציים.
בין שבטים אלו נמנים גם אנשי שבט הנגומבה, המכונים "אנשי מים", אשר מאכלסים את האימברי-נגירי ואת המשולש שנוצר על ידי קונגו והאובנגי.
בנוסף ישנם דייגי ביצות השוכנים בלגונות והיערות המוצפים, באזור בו נפגשים נהר הקונגו והעלימה, ליקואלה וסנגה.
לדיג זה יש השפעה על הדגה בנהר.
בדיג בדרך-כלל משתמשים ברשתות זימים, רשתות חוטים, רשתות יצוק וסלסלות דגים, אך יש כאלה אשר הרחיבו את אמצעי הדיג ומשתמשים באביזרי דיג לא חוקיים כמו חומרי נפץ, רעלים ורשתות בגודל לא חוקי (רשתות שגודלן קטן מ-3 ס"מ).
אמצעים אלה גורמים לציד יתר ודעיכה של מספר הזנים החיים באזור ואף עלולים לגרום להכחדתם.
בזכות אורכו של הנהר והסתעפויותיהם של הנהרות והנחלים היוצאים מהנהר, שאורכם הכולל הוא כ-14,480 קילומטרים, הנהר משמש למסחר של תבואה חקלאית, עצים, מינרלים, שמנים ועוד בכל אזור מרכז אפריקה.
הנמלים הראשיים בנהר הם קינשאסה וקיסנגני, וספינות קיטור נעות בינם לאורך כל ימות השנה.
נהר קונגו הוא המקור הפוטנציאלי הגדול ביותר לאנרגיה כוח הידרואלקטרי וההערכה היא כי הפוטנציאל ההידרואלקטרי של אגן קונגו מסתכם בכשישית מהמשאבים העולמיים הידועים, אך רק חלק קטן ממשאבים אלו מנוצל.
רק לאתר אינגה לבדו, שנמצא במעלה הנהר ממטאדי, יש פוטנציאל כוח המוערך בלמעלה מכ-30,000 מגה וואט, אך למרות היוזמות הממשלתיות הכוח הידרואלקטרי אינו מפותח מספיק כרגע.
קונגו בלו הוא אלבומו השמיני של דני סנדרסון, שיצא בשנת 2005.
מקור שמו של האלבום "קונגו בלו" הוא רצונו של סנדרסון לשלב בלדות ואלמנטים רומנטיים (בלו, בלוז, עצבות) לצד שירים "כבדים" יותר העושים שימוש בעבודת גיטרות דומיננטית ובמקצבים פראיים (קונגו, ג'אנגל).
האלבום כולל את "שושנה" ואת "טיפה של הבנה", הסינגלים הראשונים שסנדרסון פרסם כמבצע מאז אלבומו הקודם מ-1997, הלא נודע.
כל השירים באלבום נכתבו והולחנו בידי סנדרסון.
האלבום מוקדש לאשתו, המעצבת נעמי סנדרסון, שהלכה לעולמה כתוצאה ממחלת הסרטן ימים ספורים לאחר פרסום האלבום.
סינגל נוסף, "עוזבת למקום רחוק", פורסם זמן קצר לאחר פטירתה.
האלבום הופק מוזיקלית בידי סנדרסון ורן שם טוב מלהקת איזבו, שהפיק גם שני שירים מתוך הפרויקט "תולדות המים - שירים לאחרים" שכללו את הלהיט מתוך האלבום, "בדיעבד" (בוצע בידי אריאל זילבר).
דני סנדרסון - מילים, לחנים, שירה, גיטרות, קלידים
רן שם-טוב - גיטרות, קלידים
יונתן לוי - גיטרה בס
מארק מישייב - תופים, כלי הקשה, וויברפון ב"בא בקלות"
כפיר בן ליש - קולות
אלכסיי סובה - כינורות ב"היסטוריה" ו"מפלט אחרון", צ'לו ב"מפלט אחרון"
קוֹנְג לִינְגְחווֵי (孔令辉; נולד ב-18 באוקטובר 1975, חארבין, חיילונגג'יאנג) הוא טניסאי שולחן סיני.
אלוף אולימפי בעל 3 מדליות, מהן 2 מדליות זהב (אטלנטה 1996 וסידני 2000) ואלוף עולם בעל 16 מדליות, מהן 8 מדליות זהב.
דורג בשיאו במקום הראשון בעולם, ונחשב על ידי רבים לאחד משחקני טניס השולחן הגדולים בכל הזמנים.
קונג הוא צאצא של הפילוסוף הסיני הנודע קונפוציוס.
שותפו למשחקי הזוגות הוא ואנג האו.
קונג פו רקורדס היא חברת תקליטים עצמאית אמריקנית אשר נוסדה על ידי ג'ו אקסלנט ווורן פיטזגרלד, חברי להקת הוואנדלז.
לקונג פו רקורדס מספר חברות בת, כולל "סרטי קונג פו".
קונג פו גמל שלמה דרומי (בסינית: 南派螳螂) היא אמנות לחימה סינית.
מקור השיטה במקדש הג'וק לאם ג'י במחוז קוונג סאי, שם פותחה במאה ה-19 על ידי הנזיר סאם דארט.
תלמידו לי סיאם החל לאמן בשיטה זו בגואנגדונג בדרום סין.
אחד מתלמידיו היה צ'אן ייל צ'ונג שחזר לקוונג סאי להמשך אימונים אצל סאם דארט ולאחר זמן מה פתח מרפאה באזור.
צ'אן ייל צ'ונג קרא למרפאה שלו קוונג סאי ג'וק לאם גיי טונג לונג פאי (江西竹林) ומכאן שמה של השיטה.
תלמידו המפורסם ביותר של צ'אן ייל צ'ונג היה לאם סאנג.
בדומה להרבה מאסטרים סיניים אחרים, לאם סאנג ברח לארצות הברית ב-1949 בעקבות המהפכה הקומוניסטית, שם לימד את האמנות שלו למספר מצומצם של תלמידים.
המוכרים שבהם שעדיין מלמדים כיום הם הנרי פו איי וג'ין פון מארק.
למרות השם קונג פו גמל שלמה דרומי, אין סגנון זה דומה כלל לסגנון קונג פו גמל שלמה צפוני (螳螂拳) ומתאפיינת בלחימה פנימית וקרובה.
הלחימה נערכת תוך שימוש בהרבה תנועות מהירות מטווח קצר, והפעלת כח בשליטה מלאה.
השיטה מכילה טכניקות של צ'י קונג פנימי (Yeul Kung) וחיצוני (Nong Kung) על פי העקרונות של יין ויאנג.
הסגנונות שונים אחד מהשני בהיסטוריה שלהם, אבל בעלי בסיס תנועתי משותף:
תנועה זורמת ורכה בעלת כוחות מתפרצים.
שימוש נרחב במכות משולבות של ידיים ורגליים.
חברת קונגו גומי בע"מ (ביפנית: 株式会社金剛組 – קבושיקי גיישה קונגו גומי) היא חברה מסחרית שפועלת ביפן מעל ל-1,400 שנים ברציפות, זמן רב יותר מכל חברה אחרת בעולם.
מטה חברת הבנייה שוכן בעיר אוסקה.
עד שנת 2006 פעלה החברה כעסק משפחתי, וכיום היא חברה-בת של תאגיד טאקמטסו.
מקורה של החברה בשנת 578, כאשר הנסיך שוטוקו הזמין את בני משפחת קונגו (Kongō) מפֶּקְצֶ'ה (אחת משלוש הממלכות של קוריאה) ליפן על מנת לבנות את שיטנו-ג'י (四天王寺), מקדש בודהיסטי שעומד על תילו גם כיום.
במהלך המאות השתתפו בני משפחת קונגו בבניית בניינים מפורסמים רבים, כולל טירת אוסקה מהמאה ה-16 והוריו-ג'י (法隆寺) – מקדש בודהיסטי בנפת נארה שהוכרז כאתר מורשת עולמית על ידי אונסק"ו.
מגילה באורך שלושה וחצי מטרים מגוללת את תולדותיהם של 40 דורות מיום הקמת החברה.